বগুড়া সংবাদ ডট কম (কাহালু প্রতিনিধি এম এ মতিন) : বগুড়া জেলা ও নন্দীগ্রাম উপজেলা বিএনপির কার্যনির্বাহী সদস্য, বগুড়া জেলা শ্রমিকদলের উপদেষ্টা, কেন্দ্রীয় কোকো স্মৃতি পরিষদের যুগ্ম আহবায়ক, কেন্দ্রীয় জিয়া শিশু কিশোর পরিষদের সহ-সভাপতি ও কাহালু-নন্দীগ্রাম এলাকার বিএনপির মনোনয়ন প্রত্যাশী বিশিষ্ট শিল্পপতি আলহাজ্ব মোঃ মোশারফ হোসেন বলেছেন, তোমরা বিশ্ববিদ্যালয়ের লেখাপড়া শেষ করে দেশ ও জাতির কল্যাণে কাজ করে যাবে। যে কোন ভাল কাজে আমাকে স্মরণ করলে আমি তোমাদের পাশে গিয়ে দাঁড়াব। কাহালুর ঐতিহাসিক রেলওয়ে বটতলায় কাহালু উপজেলা সমিতি রাজশাহী বিশ্ববিদ্যালয় এর সভাপতি মাহমুদুল হাসান (সবুজ) ও সাধারণ সম্পাদক আশরাফুল ইসলাম তাদের রচিত “স্মৃতিচিহৃ” স্মাররিকা উপহার দেওয়ার সময় উপরোক্ত কথাগুলো বলেন তিনি। এ সময় উপস্থিত ছিলেন কাহালু উপজেলা বিএনপির সদস্য সচিব অধ্যক্ষ রফিকুল ইসলাম, বিএনপিনেতা শফিক তালুকদার, উপজেলা ছাত্রদলের সভাপতি আব্দুল মোমিন, উপজেলা কৃষকদলের সভাপতি প্রভাষক শাহাবুদ্দিন, কাহালু উপজেলা সমিতি রাজশাহী বিশ্ববিদ্যালয় এর উপজেলা মৎস্যজীবি দলের সাধারণ সম্পাদক আরিফুল ইসলাম, পৌর মৎস্যজীবি দলের সভাপতি সরদার মিলন হোসেন, পৌর শ্রমিকদলের সভাপতি সাধারণ সম্পাদক আলমগীর হোসেন, সাংগঠনিক সম্পাদক রনি প্রামানিক, ছাত্রদলনেতা আজিজুল হাকীম, রাকিব, যুবদলনেতা আব্দুল করিম সহ কাহালু উপজেলা সমিতি রাজশাহী বিশ্ববিদ্যালয় এর অন্যান্য সদস্যবৃন্দ।